
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3277 


ΑΠΟΦΑΣΕΙΣ 

Αριθμ. ΠΡΥΤ/ 2498 

Κανονισμός Σπουδών του ΠΜΣ: «Διαχείριση Ψη¬ 
φιακής Πληροφορίας - Σπουδών του ΠΜΣ: «Δι¬ 
αχείριση Ψηφιακής Πληροφορίας - Υπηρεσίες 
Πληροφόρησης» του Τμήματος Αρχειονομίας, 
Βιβλιοθηκονομίας και Μουσειολογίαςτου Ιονίου 
Πανεπιστημίου. 

Η ΣΥΓΚΛΗΤΟΣ 

ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του π.δ. 83/1984 (ΦΕΚ Α 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τις διατάξεις της παρ. 1 του άρθρου 45 και της 
παρ. 6, περ. β), του άρθρου 85 του ν. 4485/ΦΕΚ 114/ 
04-08-2017 «Οργάνωση και λειτουργία... και άλλες 
διατάξεις». 

3. Τηνυπ'αριθμ. πρωτ. 163204/Ζ1 /29-9-2017 Εγκύκλιο 
του Υπουργείου Παιδείας, Έρευνας και Θρησκευμάτων, 
με θέμα: Εφαρμογή των διατάξεων του ν. 4485/2017 
(Α' 114) για θέματα μεταπτυχιακών σπουδών και εκπό¬ 
νησης διδακτορικών διατριβών - Λοιπά θέματα (ΑΔΑ: 
ΨΙΜΖ4653ΠΣ-0Ρ2), 

4. Την απόφαση της 12ης/09-05-2018 συνεδρίασης 
της Συνέλευσης του Τμήματος Αρχειονομίας, Βιβλιοθη¬ 
κονομίας και Μουσειολογίας του Ιονίου Πανεπιστημίου, 
με την οποία καταρτίστηκε ο Κανονισμός Σπουδών του 
ΠΜΣ: «Διαχείριση Ψηφιακής Πληροφορίας - Υπηρεσίες 
Πληροφόρησης» του εν λόγω Τμήματος. 

5. Την Απόφαση της 18ης/05-07-2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

6. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζει: 

Εγκρίνει τον Κανονισμό Σπουδών του ΠΜΣ: «Διαχεί¬ 
ριση Ψηφιακής Πληροφορίας - Υπηρεσίες Πληροφό¬ 
ρησης» του Τμήματος Αρχειονομίας, Βιβλιοθηκονομίας 
και Μουσειολογίας του Ιονίου Πανεπιστημίου, ως ακο¬ 
λούθως: 


ΚΑΝΟΝΙΣΜΟΣ ΤΟΥ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ ΔΙΑΧΕΙΡΙΣΗ 
ΨΗΦΙΑΚΗΣ ΠΛΗΡΟΦΟΡΙΑΣ - 
ΥΠΗΡΕΣΙΕΣ ΠΛΗΡΟΦΟΡΗΣΗΣ 
ΣΥΝΤΟΜΟΓΡΑΦΙΕΣ 

Π.Μ.Σ.: Πρόγραμμα Μεταπτυχιακών Σπουδών 

Σ.Ε.: Συντονιστική Επιτροπή 

Ε.Α.Υ.: Επιτροπή Αξιολόγησης Υποψηφίων 

Δ.Μ.Σ.: Δίπλωμα Μεταπτυχιακών Σπουδών 

Ι.Π.: Ιόνιο Πανεπιστήμιο 

ΠΕΡΙΕΧΟΜΕΝΑ 

Άρθρο 1: Γενικές Διατάξεις. 

Άρθρο 2: Όργανα του Π.Μ.Σ. 

Άρθρο 3: Τίτλος Σπουδών. 

Άρθρο 4: Δομή και Μαθήματα του Π.Μ.Σ. 

Άρθρο 5: Διάρκεια σπουδών του Π.Μ.Σ. 

Άρθρο 6: Διδακτικό Προσωπικό. 

Άρθρο 7: Αριθμός Μεταπτυχιακών Φοιτητών για τη 
Διασφάλιση της Ποιότητας των Κύκλων Σπουδών. 

Άρθρο 8: Προκήρυξη θέσεων - Προϋποθέσεις Συμ¬ 
μετοχής. 

Άρθρο 9: Διαδικασία επιλογής φοιτητών για το Π.Μ.Σ. 
Άρθρο 10: Κριτήρια επιλογής των φοιτητών στο Π.Μ.Σ. 
Άρθρο 11: Παράταση φοίτησης μεταπτυχιακών φοι¬ 
τητών 

Άρθρο 12: Αναστολή φοίτησης μεταπτυχιακών φοι¬ 
τητών 

Άρθρο 13: Διδασκαλία,φοίτηση,εξετάσεις 
Άρθρο 14: Μεταπτυχιακή Διπλωματική Εργασία 
Άρθρο 15: Βαθμολογία. 

Άρθρο 16: Προϋποθέσεις για τη λήψη του Π.Μ.Σ. 
Άρθρο 17: Παροχές και Υποχρεώσεις φοιτητών του 
Π.Μ.Σ. 

Άρθρο 18: Μεταβατικές διατάξεις. 

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
ΔΙΑΧΕΙΡΙΣΗ ΨΗΦΙΑΚΗΣ ΠΛΗΡΟΦΟΡΙΑΣ - 
ΥΠΗΡΕΣΙΕΣ ΠΛΗΡΟΦΟΡΗΣΗΣ 
ΟίςίΐθΙ Ιηίοππθΐίοη Μ3Π39θΐηθηΐ - ΙηίοιτηΒΐίοη 
5 θΓνίθθ 5 

Άρθρο 1: 

Γενικές Διατάξεις 

Ι.ΤοΤμήμα Αρχειονομίας, Βιβλιοθηκονομίας και Μου- 
σειολογίας της Σχολής Επιστήμης της Πληροφορίας και 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3277/08.08.2018 


Πληροφορικής του Ιονίου Πανεπιστημίου λειτουργεί από 
το ακαδημαϊκό έτος 2018-2019 Πρόγραμμα Μεταπτυ¬ 
χιακών Σπουδών (Π.Μ.Σ.) με τίτλο «Διαχείριση Ψηφια¬ 
κής Πληροφορίας - Υπηρεσίες Πληροφόρησης (ϋίςίΐΒΐ 
ΙηίοππΒΐίοη Μ3Π39θΐτΐθηΐ - ΙηίοπτίΒΐίοη 5θΓνίςθ5)» (ΦΕΚ 
1530/04.05.2018, τ. Β') με έδρα το Τμήμα Αρχειονομίας, 
Βιβλιοθηκονομίας και Μουσειολογίαςτου Ιονίου Πανε¬ 
πιστημίου (Κέρκυρα). 

2. Το Π.Μ.Σ. απονέμει στους αποφοίτους Δίπλωμα Με¬ 
ταπτυχιακών Σπουδών (Δ.Μ.Σ.) στα «Διαχείριση Ψηφια¬ 
κής Πληροφορίας-Υπηρεσίες Πληροφόρησης» (ϋίςίΐθΙ 
ΙηίοπτίΒΐίοη Μ3Π39θΐηθηΐ - ΙηίοπτίΒΐίοη 5θη/ίςθ5). 

3. Η δομή, η οργάνωση και η λειτουργία του Π.Μ.Σ. διέ- 
πεται από τις διατάξεις των σχετικών νόμων και Υπουργι¬ 
κών Αποφάσεων. Επίσης εναρμονίζεται με τις αποφάσεις 
της Συγκλήτου του Ι.Π. και την κείμενη νομοθεσία. 

Άρθρο 2: 

Όργανα του Π.Μ.Σ. 

Για την οργάνωση και τη λειτουργία του Π.Μ.Σ. αρμό¬ 
δια όργανα είναι τα εξής: 

1. Η Συνέλευση του Τμήματος η οποία είναι αρμόδια: 
ί. για τον ορισμό του Διευθυντή και του Αν. Διευθυντή 

του Π.Μ.Σ. 

ϋ. για τον ορισμό της Συντονιστικής Επιτροπής (Σ.Ε.) 
του Π.Μ.Σ., μέλη της οποίας είναι ο Διευθυντής και ο Αν. 
Διευθυντής 

ίϋ. για τον ορισμό του Επιβλέποντα και των υπόλοιπων 
δύο μελών της Τριμελούς Εξεταστικής Επιτροπής κάθε 
Διπλωματικής Εργασίας του Π.Μ.Σ. 

ίν. για τον ορισμό των Επιτροπών Αξιολόγησης Υπο¬ 
ψηφίων (Ε.Α.Υ.) 

ν. για την επικύρωση των πινάκων των επιτυχόντων 
νί. για την ανάθεση της διδασκαλίας μαθημάτων του 
Π.Μ.Σ., όπως ο νόμος ορίζει 
νϋ. για την απονομή μεταπτυχιακών διπλωμάτων 
νίϋ. για τον καθορισμό των ημερομηνιών έναρξης και 
λήξης των μαθημάτων καθώς και τις εξεταστικές περι¬ 
όδους. 

ίχ. για κάθε άλλο θέμα που προβλέπεται από επιμέ- 
ρους διατάξεις 

2. Ο Διευθυντής του Π.Μ.Σ. 

ί. Ο Διευθυντής του Π.Μ.Σ. ανήκει στη βαθμίδα του 
Καθηγητή ή του Αναπληρωτή Καθηγητή και ορίζεται 
από τη Συνέλευση για διετή θητεία με δυνατότητα μίας 
ανανέωσης. 

ϋ. Ο Διευθυντής του Π.Μ.Σ. προεδρεύει της Σ.Ε. και 
εισηγείται στη Συνέλευση κάθε θέμα που αφορά στην 
αποτελεσματική εφαρμογή του Π.Μ.Σ. 

ίϋ. Ο Αν. Διευθυντής επίσης ανήκει τη βαθμίδα του Κα¬ 
θηγητή ή του Αναπληρωτή Καθηγητή και ορίζεται απάτη 
Συνέλευση για διετή θητεία με δυνατότητα ανανέωσης. 
Αναπληρώνει τον Διευθυντή σε όλα του τα καθήκοντα 
σε περίπτωση κωλύματος. 

3. Η Συντονιστική Επιτροπή (Σ.Ε.) του Π.Μ.Σ. 

ί. Η Σ.Ε. ορίζεται από τη Συνέλευση και απαρτίζεται 
από πέντε μέλη Δ.Ε.Π. του Τμήματος, τα οποία έχουν 
αναλάβει μεταπτυχιακό διδακτικό έργο. 

ϋ. Μέλη της Σ.Ε. είναι ο Διευθυντής και ο Αν. Διευθυντής 
του Π.Μ.Σ. 


ίϋ. Ο Διευθυντής του Π.Μ.Σ. προεδρεύει της Σ.Ε. 

ίν. Τα μέλη της Σ.Ε. ορίζονται από τη Συνέλευση, για 
δύο χρόνια, με δυνατότητα ανανέωσης της θητείας τους. 
Τα μέλη της Σ.Ε. είναι διδάσκοντες του Π.Μ.Σ. 

ν. Η Σ.Ε. είναι αρμόδια: 

(1) για την παρακολούθηση και τον συντονισμό της 
λειτουργίας του Π.Μ.Σ. 

(2) για την εισήγηση στη Συνέλευση των προς επιλογή 
μεταπτυχιακών φοιτητών μετά από προτάσεις των Ε.Α.Υ. 

(3) για την εισήγηση θεμάτων σχετικών με το Π.Μ.Σ. 
στη Συνέλευση με τον Διευθυντή να αναλαμβάνει την 
επιμέλεια της εισήγησης 

4. Η Σύγκλητος και η Επιτροπή Μεταπτυχιακών Σπου¬ 
δών του Ι.Π. και οποιοδήποτε άλλο όργανο του ιδρύματος 
ορίζεται από τις αποφάσεις της καθώς και από τον νόμο. 

Άρθρο 3: 

Τίτλος Σπουδών 

1. Ο τίτλος σπουδών του Π.Μ.Σ. είναι δημόσιο έγγρα¬ 
φο. Ο τύπος του ορίζεται με απόφαση της Συγκλήτου 
του Ι.Π. Στον τίτλο σπουδών του Π.Μ.Σ αναφέρονται το 
όνομα του Τμήματος, η Σχολή και ο τίτλος καθώς και όσα 
πρόσθετα στοιχεία ορίζονται από την ισχύουσα νομο¬ 
θεσία και τις κείμενες διατάξεις και τις αποφάσεις της 
Συγκλήτου του Ι.Π. 

2. Το τελετουργικό αποφοίτησης ακολουθεί το τυπικό 
που ορίζεται από τις σχετικές αποφάσεις της Συγκλήτου 
του Ι.Π. 

3. Η απονομή του Δ.Μ.Σ. είναι αρμοδιότητα της Συνέ¬ 
λευσης του Τμήματος. Εφόσον ο μεταπτυχιακός φοιτητής 
έχει εκπληρώσει όλες του τις υποχρεώσεις, η Γραμματεία 
ενημερώνει τον Πρόεδρο του Τμήματος ο οποίος θέτει 
στη Συνέλευση το θέμα της απονομής του Δ.Μ.Σ. στον 
φοιτητή. Πριν την ημερομηνία της απονομής και μετά τη 
σχετική απόφαση της Συνέλευσης, η Γραμματεία μπο¬ 
ρεί να χορηγεί στον φοιτητή βεβαίωση περάτωσης των 
σπουδών του στο Π.Μ.Σ. κατόπιν έγγραφης αίτησής του. 

Εφόσον ο απόφοιτος το αιτηθεί, του χορηγείται πα¬ 
ράρτημα διπλώματος στην Αγγλική γλώσσα. 

Άρθρο 4: 

Δομή και Μαθήματα του Π.Μ.Σ. 

1 .Τα διδασκόμενα μαθήματα είναι εξαμηνιαία και κάθε 
εξάμηνο περιλαμβάνει 13 πλήρεις εβδομάδες διδασκα¬ 
λίας και ανάλογο αριθμό εβδομάδων για εξετάσεις. Κάθε 
κύκλος σπουδών που οδηγεί σε Δ.Μ.Σ. περιλαμβάνει 
διδακτική παρακολούθηση (θεωρία, φροντιστηριακές 
ασκήσεις, σεμινάρια), ενδεχόμενη ερευνητική απασχό¬ 
ληση και εργαστηριακές ασκήσεις. 

2. Το Π.Μ.Σ. έχει διάρκεια φοίτησης τρία (3) εξάμηνα. 
Στα δύο πρώτα εξάμηνα γίνεται διδασκαλία μαθημάτων. 
Κάθε εξάμηνο περιλαμβάνει τέσσερα (4) υποχρεωτικά 
μαθήματα. Στο τελευταίο εξάμηνο οι φοιτητές εκπονούν 
Διπλωματική Εργασία. 

3. Ως γλώσσα διδασκαλίας ορίζεται η Ελληνική Γλώσ¬ 
σα. Μέρος του υλικού διδασκαλίας μπορεί να είναι στην 
Αγγλική Γλώσσα. Επιπρόσθετα, η συγγραφή των Διπλω¬ 
ματικών Εργασιών μπορεί να γίνει και στην Αγγλική 
Γλώσσα, ύστερα από επιλογή του φοιτητή σε συνεννό¬ 
ηση με τον Επιβλέποντα καθηγητή. 

4. Δεν περιλαμβάνεται διδασκαλία μαθημάτων με 
μέσα εξ αποστάσεως εκπαίδευσης. 

5. Το σύνολο των πιστωτικών μονάδων για την από¬ 
κτηση του Δ.Μ.Σ. ανέρχεται σε 90 πιστωτικές μονάδες 
(Ε(ΙΤ5). Οι διδακτικές μονάδες Ε0Τ5 ανά εξάμηνο είναι 
30. Στα εξάμηνα διδασκαλίας (πρώτο και δεύτερο) οι 30 
διδακτικές μονάδες αντιστοιχούν σε 4 μαθήματα με 7,5 
διδακτικές μονάδες το καθένα. 

6. Κάθε μάθημα διδάσκεται σε ένα εξάμηνο και έχει 
τρεις (3) ώρες διδασκαλίας ανά εβδομάδα. Η διδασκα¬ 
λία περιλαμβάνει θεωρία, φροντιστήριο, εργαστήριο και 
σεμινάριο. 

7. Εφόσον πρόκειται να απουσιάσει κάποιος διδά¬ 
σκοντας και κάποιο μάθημα δεν πρόκειται να διδαχθεί, 
ενημερώνονται άμεσα οι φοιτητές και ο Διευθυντής του 
Π.Μ.Σ. και καθορίζεται η ημέρα και ώρα της αναπλήρω- 
σηςτου μαθήματος. 

8. Τα μαθήματα και η κατανομή τους ανά εξάμηνο πα¬ 
ρουσιάζονται στους ακόλουθους πίνακες. 


Α' Εξάμηνο 

ΜΑΘΗΜΑ 

Ε(ΙΤ5 

Διαχείριση Πληροφορίας στον Παγκόσμιο Ιστό 

7,5 

Ψηφιακή Διατήρηση 

7,5 

Ανάκτηση Πληροφοριών και Εξόρυξη Γνώσης 

7,5 

Ανάδειξη καιΤεκμηρίωση Πολιτισμικής Κληρο¬ 
νομιάς 

7,5 

ΣΥΝΟΛΟ 

30 

ΒΈξάμηνο 

ΜΑΘΗΜΑ 

Ε(ΙΤ5 

Συστήματα Οργάνωσης Γνώσης 

7,5 

Διαλειτουργικότητα μεταδεδομένων 

7,5 

Κοινωνικά Δίκτυα 

7,5 

Δίκαιο Πληροφορίας 

7.5 

ΣΥΝΟΛΟ 

30 

Π Εξάμηνο 

ΜΑΘΗΜΑ 

Ε(ΙΤ5 

Διπλωματική-Μεταπτυχιακή Εργασία 

30 

ΓΕΝΙΚΟ ΣΥΝΟΛΟ 

90 


9. Κατά το πρώτο και το δεύτερο ακαδημαϊκό εξάμηνο 
απαιτείται η παρακολούθηση τεσσάρων υποχρεωτικών 
μαθημάτων ανά εξάμηνο (συνολικά οκτώ (8)). 

ί.Τα μαθήματα μπορούν να περιλαμβάνουν εκτός από 
θεωρητική διδασκαλία, παρακολούθηση και συμμετοχή 
σε εργαστηριακά μαθήματα και σεμινάρια. 

ϋ. Στο τέλος των εξαμήνων οι φοιτητές, εφόσον έχουν 
εκπληρώσει τις σχετικές με τα μαθήματα υποχρεώσεις 
τους, μπορούν να προσέλθουν στις εξετάσεις. 

ίϋ. Είναι δυνατόν να υπάρξει μετακίνηση μαθημάτων 
ανάμεσα σε εξάμηνα μετά από απόφαση της Συνέλευσης. 

Άρθρο 5: 

Διάρκεια σπουδών του Π.Μ.Σ. 

Η ελάχιστη χρονική διάρκεια για την απονομή του 
Δ.Μ.Σ. ορίζεται σε τρία (3) διδακτικά εξάμηνα. Κατά τα 


δύο πρώτα εξάμηνα πραγματοποιείται διδασκαλία μα¬ 
θημάτων και αξιολόγηση των φοιτητών. Κατά το τρίτο 
εξάμηνο πραγματοποιείται η εκπόνηση, συγγραφή και 
αξιολόγηση της μεταπτυχιακής διπλωματικής εργασίας. 
Η συνολική διάρκεια των σπουδών μπορεί να παραταθεί, 
με τις προϋποθέσεις που περιγράφονται στη συνέχεια 
στον παρόντα κανονισμό. Δεν υπάρχει η δυνατότητα 
μερικής φοίτησης στο συγκεκριμένο Π.Μ.Σ. 

Άρθρο 6: 

Διδακτικό Προσωπικό 

Στο Π.Μ.Σ. θα απασχοληθούν μέλη Δ.Ε.Π., Ε.ΔΙ.Π. και 
Ε.Τ.Ε.Π. ή αφυπηρετήσαντα μέλη Δ.Ε.Π. του Τμήματος Αρ- 
χειονομίας, Βιβλιοθηκονομίας και Μουσειολογίας ή διδά¬ 
σκοντες σύμφωνα με το π.δ. 407/1980 (ΑΊ12) ή το άρθρο 
19 του ν. 1404/1983 (Α' 173) ή την παρ. 7 του άρθρου 29 
του ν. 4009/2011., μέλη Δ.Ε.Π. και Ε.ΔΕΠ. άλλωνΤμημάτων 
του ιδίου Α.Ε.Ι ή άλλων Α.Ε.Ι ή ερευνητών από ερευνη¬ 
τικά κέντρα της ημεδαπής, όπως επίσης καταξιωμένοι 
επιστήμονες της αλλοδαπής που έχουν θέση ή προσόντα 
καθηγητή ή ερευνητή σε ερευνητικό κέντρο, επιστήμο¬ 
νες αναγνωρισμένου κύρους με εξειδικευμένες γνώσεις ή 
σχετική εμπειρία στο γνωστικό αντικείμενο του Π.Μ.Σ., για 
την κάλυψη εκπαιδευτικών αναγκών του Π.Μ.Σ. σύμφωνα 
με τις διατάξεις του άρθρου 36 του ν. 4485/2017. 

Είναι δυνατό να προσκαλούνται επισκέπτες διδάσκο¬ 
ντες ύστερα από σχετική απόφαση της Συνέλευσης του 
Τμήματος. 

Άρθρο 7: 

Αριθμός Μεταπτυχιακών Φοιτητών 

για τη Διασφάλιση της Ποιότητας 

Όλων των Κύκλων Σπουδών 

1.0 αριθμός μεταπτυχιακών που μπορεί να δεχτεί το 
Π.Μ.Σ. ανά ακαδημαϊκή χρονιά δεν μπορεί να υπερβαίνει 
τους δεκαπέντε (15) φοιτητές. 

2. Προκειμένου για τη διασφάλιση της ποιότητας όλων 
των κύκλων σπουδών, ορίζονται τα ακόλουθα: 

ί. Ο συνολικός αριθμός μεταπτυχιακών φοιτητών του 
Τμήματος δεν μπορεί να υπερβαίνει το 25% του συνόλου 
των προπτυχιακών φοιτητών. 

ϋ. Ο συνολικός αριθμός των μεταπτυχιακών φοιτητών 
ανά διδάσκοντα δεν μπορεί να υπερβαίνει το 2,5% του 
συνόλου των προπτυχιακών φοιτητών. 

Άρθρο 8: 

Προκήρυξη θέσεων - Προϋποθέσεις Συμμετοχής 

1. Πριν το τέλος κάθε ακαδημαϊκού έτους η Συνέλευση 
του Τμήματος, με απόφασή της προκηρύσσει σχετική 
με το Π.Μ.Σ. εκδήλωση ενδιαφέροντος για το επόμε¬ 
νο ακαδημαϊκό έτος. Η προκήρυξη δημοσιεύεται στο 
δικτυακό τόπο του Τμήματος και ενδεχόμενα και στον 
ημερήσιο τύπο. 

2. Στην προκήρυξη αναφέρονται: 

ί. ο μέγιστος αριθμός των φοιτητών που θα γίνουν απο¬ 
δεκτοί στο Π.Μ.Σ. και ο οποίος δεν μπορεί να υπερβαίνει 
τους δεκαπέντε (15) 

ϋ. οι προϋποθέσεις συμμετοχής υποψηφίων μεταπτυ¬ 
χιακών φοιτητών στη διαδικασία επιλογής 

Μι. τα δικαιολογητικά που πρέπει να υποβληθούν 
ιν. οι προθεσμίες υποβολής των δικαιολογητικών και 
η ακριβής διεύθυνση στην οποία αυτά πρέπει να υπο¬ 
βληθούν 

ν. η διαδικασία και τα κριτήρια επιλογής των υποψη¬ 
φίων μεταπτυχιακών φοιτητών 
νί. οι ημερομηνίες διεξαγωγής της διαδικασίας επιλο¬ 
γής των των υποψηφίων μεταπτυχιακών φοιτητών 
νίί. κάθε άλλη λεπτομέρεια που η Συνέλευση του Τμή¬ 
ματος θα κρίνει αναγκαία και η οποία θα διευκολύνει τη 
διαδικασία καλύτερης επιλογής των υποψηφίων μετα¬ 
πτυχιακών φοιτητών. 

3. Απαραίτητες προϋποθέσεις συμμετοχής στο Π.Μ.Σ. 
είναι οι εξής: 

ί. Στο Π.Μ.Σ. θα γίνονται δεκτοί (α) πτυχιούχοι του Τμή¬ 
ματος Αρχειονομίας, Βιβλιοθηκονομίας και Μουσειολο- 
γίας (ΤΑΒΜ) του Ιονίου Πανεπιστημίου, (β) πτυχιούχοι 
ομολόγων και ισοτίμων προς το ΤΑΒΜ της ημεδαπής 
και αλλοδαπής, εφόσον κατέχουν την ελληνική γλώσσα 
(γ) πτυχιούχοι τωνΤΕΙ Βιβλιοθηκονομίας της ημεδαπής 
και πτυχιούχοι ομολόγων και ισοτίμων προς τα τμήματα 
ΤΕΙ Βιβλιοθηκονομίας σχολών της αλλοδαπής, εφόσον 
κατέχουν την ελληνική γλώσσα και (δ) πτυχιούχοι Πα¬ 
νεπιστημιακών Σχολών ήΤμημάτων Πληροφορικής και 
θετικών ή κοινωνικών επιστημών που σχετίζονται με τη 
διαχείριση της πληροφορίας και την ανάπτυξη πληρο¬ 
φοριακών συστημάτων. 

ίί. Πιστοποιητικό γνώσης της αγγλικής γλώσσας, επι¬ 
πέδου τουλάχιστον Β2. 

Μι. Οι αλλοδαποί υποψήφιοι θα πρέπει να έχουν γνώση 
της ελληνικής γλώσσας. 

4. Τα δικαιολογητικά που πρέπει να υποβάλουν οι υπο¬ 
ψήφιοι είναι τα εξής: 

ί. Έντυπη αίτηση υποψηφιότητας 
ίί. Δύο (2) φωτογραφίες τύπου αστυνομικής ταυτό¬ 
τητας 

Μι. Αντίγραφο πτυχίου νομίμως επικυρωμένο 
ίν. Αντίγραφο αναλυτικής βαθμολογίας νομίμως επι¬ 
κυρωμένο 

ν. Αναγνώριση από το ΔΟΑΤΑΠ ή ΔΙΚΑΤΣΑ των τίτλων 
σπουδών από ΑΕΙ της αλλοδαπής 
νί. Αντίγραφα από τυχόν άλλα πτυχία μεταπτυχιακά 
και διδακτορικά διπλώματα από Α.Ε.Ι. (Πανεπιστήμια ή 
Τ.Ε.Ι.), ή αντίστοιχων ιδρυμάτων της αλλοδαπής, ανα¬ 
γνωρισμένων από το ΔΙΚΑΤΣΑ ή άλλο αρμόδιο όργανο 
του κράτους. 

νίί. Αντίγραφο πτυχιακής εργασίας, αν υπάρχει 
νίίί. Ανάτυπα δημοσιεύσεων σε επιστημονικά περιο¬ 
δικά ή πρακτικά συνεδρίων αν υπάρχουν 
ίχ. Αναλυτικό βιογραφικό σημείωμα, συνοδευόμενο 
από δήλωση σκοπού και κινήτρων για μεταπτυχιακές 
σπουδές 

χ. Αποδεικτικά επαγγελματικής ή ερευνητικής εμπει¬ 
ρίας, εφόσον υπάρχουν 

χί. Πιστοποιητικό γνώσης της αγγλικής γλώσσας, νομί¬ 
μως επικυρωμένο, επιπέδου τουλάχιστον Β2 
χΜ. Πιστοποιητικά γνώσης και άλλων ξένων γλώσσών 
επιπέδου τουλάχιστον Β2, επιπλέον της αγγλικής, νομί¬ 
μως επικυρωμένα 


χίίί. Αποδεικτικά υποτροφιών και βραβείων 

χίν. Φωτοτυπία της αστυνομικής ταυτότητας ή δια¬ 
βατηρίου. 

Άρθρο 9: 

Διαδικασία επιλογής φοιτητών για το Π.Μ.Σ. 

1. Η Συνέλευση ορίζει την Επιτροπή Αξιολόγησης Υπο¬ 
ψηφίων (Ε.Α.Υ.) του Π.Μ.Σ. 

ί) Η επιτροπή αυτή απαρτίζεται από μέλη Δ.Ε.Π. του 
Τμήματος που διδάσκουν στο Π.Μ.Σ. 

ίί) Τα μέλη της Ε.Α.Υ. είναι υπεύθυνα για τη συνολική 
αξιολόγηση των υποψηφίων. 

2. Η Γραμματεία του Τμήματος παραλαμβάνει τις αιτή¬ 
σεις και τα δικαιολογητικά που υποβάλλουν οι υποψήφιοι 
μεταπτυχιακοί φοιτητές μέσα στις προθεσμίες που προ- 
βλέπονται από την προκήρυξη. Τα δικαιολογητικά που 
κατατίθενται από τους υποψηφίους πρέπει να είναι πλήρη, 
όπως αυτά προβλέπονται στη σχετική προκήρυξη.Τυχόν 
δικαιολογητικά που δεν προσκομίζονται με την αίτηση 
(τίτλοι πτυχίων, κ.λπ.), πρέπει να αναφέρονται αναλυτικά 
σε υπεύθυνη δήλωση του υποψηφίου με τη δέσμευση 
ότι θα προσκομιστούν αργότερα.Τα δικαιολογητικά αυτά 
θα ληφθούν υπόψη μόνο αν προσκομισθούν μέχρι την 
προηγούμενη ημέρα που θα συνεδριάσει η Ε.Α.Υ. 

3. Η Γραμματεία του Τμήματος ελέγχει την εγκυρότητα 
και την πληρότητα των δικαιολογητικών κάθε υποψη¬ 
φίου, συντάσσει αναλυτικούς πίνακες υποψηφίων με¬ 
ταπτυχιακών φοιτητών και τους διαβιβάζει στην Ε.Α.Υ. 

4. Η Ε.Α.Υ. αφού παραλάβει από τη Γραμματεία τον 
πίνακα των υποψηφίων, καθορίζει τις ημερομηνίες και 
ώρες των γραπτών εξετάσεων των υποψηφίων οι οποίες 
θα πρέπει να προηγούνται κατά εύλογο χρονικό διάστη¬ 
μα της έναρξης των μαθημάτων. 

5. Η Ε.Α.Υ. αξιολογεί τους υποψηφίους με τα κριτήρια 
του άρθρου 10, τους βαθμολογεί και τους κατατάσσει 
με βάση την βαθμολογία που έχουν συγκεντρώσει και 
συντάσσει αξιολογικό πίνακα. Στον αξιολογικό πίνακα 
συμπεριλαμβάνονται όλοι οι υποψήφιοι με την αναλυ¬ 
τική βαθμολογία τους στα επιμέρους κριτήρια αλλά και 
την τελική τους βαθμολογία, ταξινομημένοι με σειρά επι¬ 
τυχίας. Στη συνέχεια η Επιτροπή, αφού λάβει υπόψιν τον 
αριθμό των θέσεων που έχουν προκηρυχθεί, συντάσσει 
τον πίνακα επιτυχόντων και επιλαχόντων και εισηγείται 
στη ΣυνέλευσητουΤμήματοςτην επιλογή τους. Ο αριθ¬ 
μός των επιλαχόντων δεν μπορεί να υπερβαίνει το 50% 
του αριθμού των επιτυχόντων. Ο πίνακας επιτυχόντων 
και επιλαχόντων περιλαμβάνει μόνο την τελική βαθμο¬ 
λογία για κάθε υποψήφιο, και είναι ταξινομημένος με 
σειρά επιτυχίας. Οι παραπάνω πίνακες διαβιβάζονται 
στη Συνέλευση του Τμήματος για επικύρωση. 

6. Η Συνέλευση του Τμή ματος επικυρώνει τον αξιολο¬ 
γικό πίνακα επιτυχόντων και επιλαχόντων, ύστερα από 
εισήγηση της Σ.Ε. του Π.Μ.Σ. Σε περίπτωση ισοβαθμίας 
δύο υποψηφίων, προτεραιότητα έχει ο υποψήφιος με 
τον μεγαλύτερο βαθμό στο βασικό του πτυχίο (ή στο 
πτυχίο με τον καλύτερο βαθμό, αν έχει πολλά). Η Συνέ¬ 
λευση μπορεί με απόφαση της να θεωρήσει επιτυχόντες 
και όσους από τους υποψήφιους ισοβάθμησαν με τον 
τελευταίο επιτυχόντα. 

7. Ο πίνακας των επιτυχόντων, μετά την επικύρωσή 
τους από τη Συνέλευση, αναρτάται σε ηλεκτρονική μορ¬ 
φή στην ιστοσελίδα του Τμήματος. Οι επιτυχόντες ειδο¬ 
ποιούνται να εγγραφούν στο Π.Μ.Σ. σε συγκεκριμένο 
χρονικό διάστημα, που καθορίζεται από τη Συνέλευση. 
Υποψήφιος που δεν θα εγγράφει μέσα στο προκαθορι¬ 
σμένο χρονικό διάστημα χάνει το δικαίωμα εγγραφής 
στο Π.Μ.Σ., εκτός αν με αίτησή του προς τη Συνέλευση 
επικαλεστεί λόγους ανώτερης βίας ή σοβαρής ασθένειας 
τους οποίους και θα αποδεικνύει. Στην περίπτωση αυτή, 
η Συνέλευση εξετάζει τους λόγους που επικαλείται ο υπο¬ 
ψήφιος και αποφασίζει σχετικά. Η αίτηση αυτή θα πρέπει 
υποχρεωτικά να κατατεθεί μέσα σε χρονικό διάστημα όχι 
μεγαλύτερο του ενός μήνα από την καταληκτική ημε¬ 
ρομηνία εγγραφής. Στην περίπτωση που το αίτημά του 
υποψηφίου γίνει δεκτό και ο ίδιος δεν συμπληρώνει τον 
απαραίτητο αριθμό παρακολουθήσεων που προβλέπει 
ο παρών κανονισμός, τότε μπορεί να αιτηθεί παράταση 
με βάση τα σχετικά οριζόμενα περί παρατάσεων του 
παρόντος κανονισμού. 

8. Η Γραμματεία του Τμήματος έχει στη διάθεσή της 
τους αξιολογικούς πίνακες των υποψηφίων και δίνει 
πληροφορίες στους ίδιους τους υποψήφιους για την 
απόδοσή τους. Ένσταση κατά των πινάκων επιτυχίας 
μπορεί να γίνει μέσα σε δέκα ημέρες από την ημερομη¬ 
νία ανακοίνωσης των πινάκων. Η ένσταση, στην οποία 
ο υποψήφιος πρέπει να επικαλείται συγκεκριμένους λό¬ 
γους, κρίνεται τελεσίδικα κατά την επόμενη συνεδρίαση 
της Συνέλευσης του Τμήματος. 

Άρθρο 10: 

Κριτήρια επιλογής των φοιτητών στο Π.Μ.Σ. 

1. Η βαθμολόγηση των γραπτών των υποψηφίων και η 
εφαρμογή των κριτηρίων επιλογής, όπως περιγράφονται 
παρακάτω, γίνεται από την Ε.Α.Υ., που έχει την ευθύνη της 
οργάνωσης και της ομαλής διενέργειας της αξιολόγησης. 

2. Κάθε υποψήφιος πιστώνεται με συγκεκριμένο αριθ¬ 
μό αξιολογικών μονάδων (α.μ.). 

Οι αξιολογικές μονάδες με τις οποίες πιστώνεται ο 
υποψήφιος από τις επιμέρους κατηγορίες αθροίζονται 
και αποτελούν το σύνολο των αξιολογικών μονάδων του 
υποψηφίου. Η συνολική βαθμολογία κάθε υποψηφίου 
εκφράζεται σε κλίμακα από 0 μέχρι 100 αξιολογικών 
μονάδων. 

3. Τα κριτήρια αξιολόγησης των υποψηφίων είναι τα 
εξής: 

- Επαγγελματικό έργο: (1) α.μ. ανά πιστοποιημένο έτος 
επαγγελματικής προϋπηρεσίας σε αντικείμενο σχετικό 
με τις επαγγελματικές κατευθύνσεις του Τμήματος και 
μέχρι του συνολικού αριθμού των πέντε (5) α.μ. 

- Κατοχή μεταπτυχιακών και διδακτορικών τίτλων και 
περισσοτέρων του ενός πτυχίου: Έξι (6) μονάδες για κα¬ 
τοχή μεταπτυχιακών/διδακτορικών τίτλων σπουδών και 
από δύο (2) α.μ. για κάθε πτυχίο πέραν του πρώτου και 
μέχρι τη συμπλήρωση των δέκα (10) α.μ. συνολικά. Τα 
πτυχία πανεπιστημίων της αλλοδαπής υπολογίζονται 
μόνον όταν είναι αναγνωρισμένα από το ΔΙΚΑΤΣΑ ή άλ¬ 
λον αρμόδιο κρατικό φορέα ως ισότιμα με τα πτυχία που 
χορηγούνται από τα ελληνικά ΑΕΙ. 


- Γνώση ξένων γλώσσών: Δύο (2) αξιολογικές μονάδες 
για τη δεύτερη ξένη γλώσσα σε επίπεδο τουλάχιστον Β2 
και από μια (1) α.μ. για την κατοχή κάθε ξένης γλώσσας 
σε επίπεδο τουλάχιστον Β2 πέραν της δεύτερης και μέχρι 
τη συμπλήρωση του ανωτάτου ορίου των πέντε (5) α.μ. 

- Κατοχή πτυχίου από Πανεπιστήμιο ΑΕΙ ήΤ.Ε.Ι.Τμήμα¬ 
τος Αρχειονομίας, Βιβλιοθηκονομίας και Μουσειολογίας, 
η Τμήματος Βιβλιοθηκονομίας, ή Τμήματος Επιστήμης 
της Πληροφορίας: Τρεις (3) α.μ., ανεξάρτητα από το αν 
είναι το μοναδικό πτυχίο του. 

- Πτυχιακή εργασία: Δύο (2) α.μ. 

- Βαθμός πτυχίου: Ο υποψήφιος παίρνει αριθμό α.μ. 
ίσο με το βαθμού του πτυχίου του διαιρεμένο διά δυο 
(2), στρογγυλεμένο στον κοντινότερο ακέραιο. 

- Τουλάχιστον μια μονογραφία ή δημοσίευση σε διε¬ 
θνή επιστημονικά περιοδικά ή δημοσίευση σε πρακτικά 
διεθνών συνεδρίων με σύστημα κριτών: 7 α.μ. 

-Τουλάχιστον μια υποτροφία: 3 α.μ. 

- Οι αξιολογικές μονάδες που μπορεί να συγκεντρώ¬ 
σει ένας υποψήφιος από την επίδοσή του στις γραπτές 
εξετάσεις δεν μπορεί να υπερβαίνουν τις 60. Τα εξετα¬ 
ζόμενα γνωστικά αντικείμενα είναι από βαθμολογική 
άποψη ισοδύναμα και ο βαθμός άριστα» σε κάθε γνω¬ 
στικό αντικείμενο ισούται με 60/η, όπου η = ο αριθμός 
των εξεταζόμενων γνωστικών αντικειμένων. 

4. Οι επιτυχόντες υποψήφιοι θα πρέπει υποχρεωτικά 
να εξασφαλίσουν τουλάχιστον 20 αξιολογικές μονάδες 
στις γραπτές εξετάσεις συνολικά. 

Άρθρο 11: 

Παράταση φοίτησης μεταπτυχιακών φοιτητών 

1. Η διάρκεια των σπουδών δεν μπορεί να υπερβαίνει 
τα έξι (6) διδακτικά εξάμηνα παρά μόνο για την ολοκλή¬ 
ρωση της Διπλωματικής Εργασίας, μετά από αίτηση του 
φοιτητή, αιτιολογημένη εισήγηση του επιβλέποντα και 
έγκριση από τη Συνέλευση του Τμήματος, η οποία θα 
αφορά σε ένα μόνο εξάμηνο. Η μέγιστη παράταση για 
την ολοκλήρωση της Διπλωματικής Εργασίας δεν μπορεί 
να υπερβαίνει τα τέσσερα (4) εξάμηνα. 

2. Ημερομηνία έναρξης σπουδών θεωρείται η τελευ¬ 
ταία ημέρα εγγραφών στο Π.Μ.Σ. του πρώτου ακαδη¬ 
μαϊκού εξαμήνου, ενώ καταληκτική ημερομηνία των 
σπουδών θεωρείται η τελευταία ημέρα του τελευταίου 
υποχρεωτικού ακαδημαϊκού εξαμήνου. Σε περίπτωση 
παράτασης ή/και αναστολής, κατά το παρόν άρθρο και 
το άρθρο που αφορά στην αναστολή φοίτησης, κατα¬ 
ληκτική ημερομηνία θεωρείται η τελευταία μέρα του 
τελευταίου ακαδημαϊκού εξαμήνου φοίτησης. 

Άρθρο 12: 

Αναστολή φοίτησης μεταπτυχιακών φοιτητών 

1. Κάθε μεταπτυχιακός φοιτητής έχει δικαίωμα να ζη¬ 
τήσει, με αιτιολογημένη αίτησή του, άδεια αναστολής της 
φοίτησής του, της παρακολούθησης των μαθημάτων και 
της εκπόνησης της Διπλωματικής του Εργασίας. Η άδεια 
χορηγείται με απόφαση της Συνέλευσης, αφορά ακέραιο 
αριθμό εξαμήνων, δίνεται μόνο μια φορά και δεν μπορεί 
να είναι μεγαλύτερης διάρκειας των δύο (2) ακαδημα¬ 
ϊκών εξαμήνων. Άδεια αναστολής φοίτησης μεγαλύτε- 

ρης διάρκειας από δυο (2) εξάμηνα μπορεί να χορηγηθεί 
μόνο σε φοιτητές που εκπληρώνουν τη στρατιωτική τους 
θητεία ή σε περιπτώσεις παρατεταμένης ασθένειας. Στις 
δύο τελευταίες περιπτώσεις, απαιτείται έγγραφο που να 
πιστοποιεί κύηση ή ασθένεια. Επίσης, απαιτείται σχετικό 
έγγραφο για τη στρατιωτική θητεία. Για την περίπτωση 
της ασθένειας το έγγραφο θα πρέπει να προέρχεται από 
δημόσιο νοσηλευτικό ίδρυμα. 

2. Μεταπτυχιακός φοιτητής που παίρνει άδεια αναστο¬ 
λής φοίτησης, όταν επαναλάβει τη φοίτησή του, υπάγε¬ 
ται στο καθεστώς φοίτησης του τρέχοντος έτους και είναι 
υποχρεωμένος να παρακολουθήσει όλα τα μαθήματα, 
εργαστήρια, σεμινάρια, κ.λπ., στα οποία δεν είχε αξιολο¬ 
γηθεί επιτυχώς πριν από την αναστολή της φοίτησής του. 
Σε περίπτωση αλλαγής του προγράμματος σπουδών, 
η Συνέλευση αποφασίζει σχετικά με τα μαθήματα που 
υποχρεούται να παρακολουθήσει ο φοιτητής. 

3. Ο χρόνος αναστολής φοίτησης του μεταπτυχιακού 
φοιτητή δεν υπολογίζεται στη συνολική χρονική διάρ¬ 
κεια φοίτησης. 

4. Κατά τη διάρκεια της αναστολής της φοίτησης αί¬ 
ρεται η φοιτητική ιδιότητα και αναστέλλονται όλα τα 
σχετικά δικαιώματα του φοιτητή. Η φοιτητική ιδιότητα, 
ανακτάται μετά τη λήξη της αναστολής. 

Άρθρο 13: 

Διδασκαλία, φοίτηση, εξετάσεις 

1. Κάθε μεταπτυχιακός φοιτητής οφείλει να συμμε¬ 
τέχει ενεργά στο Π.Μ.Σ. Τα μαθήματα είναι εξαμηνιαία 
και κάθε εξάμηνο περιλαμβάνει δεκατρείς (13) πλήρεις 
εβδομάδες για διδασκαλία (θεωρία, φροντιστήριο, εργα¬ 
στήριο, σεμινάριο) και τον απαραίτητο αριθμό εβδομά¬ 
δων για εξέταση. Αν η διδασκαλία κάποιου μαθήματος 
διαρκέσει λιγότερο από εννέα εβδομάδες το μάθημα 
θεωρείται ότι δεν διδάχθηκε επαρκώς και οι φοιτητές 
είναι υποχρεωμένοι να το παρακολουθήσουν σε επό¬ 
μενο εξάμηνο. 

2. Η παρακολούθηση των μαθημάτων του προγράμ¬ 
ματος είναι υποχρεωτική για τους μεταπτυχιακούς φοι¬ 
τητές. Για τον σκοπό αυτό, διατηρείται παρουσιολόγιο 
με ευθύνη του διδάσκοντα. 

3. Η παρακολούθηση των μαθημάτων του προγράμ¬ 
ματος, η ενεργός συμμετοχή στα εργαστήρια, στις ερευ¬ 
νητικές δραστηριότητεςτου Π.Μ.Σ., στα σεμινάρια κ.λπ. 
είναι σημαντική για τους όλους τους μεταπτυχιακούς 
φοιτητές. 

Επιπλέον, η Συνέλευση μπορεί να ορίζει συγκεκριμένες 
δραστηριότητεςτου Π.Μ.Σ. στις οποίες οι φοιτητές είναι 
υποχρεωμένοι να συμμετέχουν. 

4. Φοιτητής που απούσιασε περισσότερες από τρεις 
(3) φορές σε ένα μάθημα, θεωρείται αποτυχών στο μά¬ 
θημα αυτό και υποχρεούται νατό παρακολουθήσει στο 
αμέσως επόμενο εξάμηνο που θα διδαχθεί το μάθημα. 
Σε περίπτωση που για δεύτερη φορά απουσιάσει περισ¬ 
σότερες από τρεις (3) φορές ή κοπεί στο μάθημα, τότε 
διαγράφεται από το Π.Μ.Σ. 

5. Η εξέταση κάθε μαθήματος γίνεται γραπτά, προφο¬ 
ρικά, με εκπόνηση εργασιών ή με άλλο τρόπο που θα 
καθορίσει ο διδάσκων του μαθήματος. Όλες οι υποχρε¬ 


ώσεις των μαθημάτων, όπως εκτέλεση και παράδοση 
ασκήσεων και εργασιών, πρέπει να έχουν ολοκληρωθεί 
πλήρως εντός της διάρκειας του εξαμήνου (μέχρι τη λήξη 
των εξετάσεων). Τελική εξέταση στο μάθημα μπορεί να 
δοθεί δύο μόνο φορές: αμέσως μετά τη λήξη του στο 
τέλος του εξαμήνου και την επόμενη εξεταστική περίοδο 
μετά το δεύτερο εξάμηνο σπουδών. 

Σε ειδικές περιπτώσεις μπορεί να αποφασίσει διαφο¬ 
ρετικά η Συνέλευση, όπως καθορίζεται στην επόμενη 
παράγραφο. Οι βαθμοί επιτυχίας των φοιτητών στα με¬ 
ταπτυχιακά μαθήματα ανακοινώνονται εντός μηνός μετά 
τη λήξη της αντίστοιχης εξεταστικής περιόδου. 

6. Σε εξαιρετικές περιπτώσεις (π.χ. ανωτέρα βία), η 
Συνέλευση μπορεί να τροποποιήσει ή να μεταθέσει τον 
χρόνο των εξετάσεων. 

7. Κάθε μεταπτυχιακός φοιτητής έχει την δυνατότη¬ 
τα να εξεταστεί το πολύ δύο (2) φορές σε κάθε μάθημα 
κατά τη διάρκεια των σπουδών του. Αν απορριφθεί και τη 
δεύτερη φορά, ο μεταπτυχιακός φοιτητής διαγράφεται 
από το Π.Μ.Σ. 

8. Αν κάποιος φοιτητής αποτύχει αθροιστικά σε παρα¬ 
πάνω από δύο μαθήματα κατά την εξεταστική περίοδο 
του πρώτου και του δευτέρου εξαμήνου φοίτησης, τότε 
δεν έχει δικαίωμα να συμμετάσχει στην τρίτη εξεταστική 
περίοδο, ούτε να επαναλάβει τη φοίτησή του την επό¬ 
μενη χρονιά και διαγράφεται από το Π.Μ.Σ. 

9. Η διαδικασία διαγραφής από το Π.Μ.Σ. κινείται με 
αίτημα της Σ.Ε. προς τη Συνέλευση του Τμήματος ανα- 
φέροντας τους λόγους που ο συγκεκριμένος φοιτητής 
δεν μπορεί να συνεχίσει να φοιτά στο εν λόγω Π.Μ.Σ. Η 
Συνέλευση αποφασίζει σχετικά. 

Άρθρο 14: 

Μεταπτυχιακή Διπλωματική Εργασία 

1. Η διαδικασία της εκπόνησης της Διπλωματικής 
Εργασίας ξεκινά μετά από αίτηση του μεταπτυχιακού 
φοιτητή προς τη Σ.Ε. μέσω της Γραμματείας, στην οποία 
αναφέρεται η επιθυμητή γνωστική περιοχή και το προ- 
τεινόμενο θέμα της Διπλωματικής του Εργασίας. Στην 
αίτηση αυτή αναφέρεται ο προτεινόμενος Επιβλέποντας 
της Διπλωματικής του Εργασίας. Η Σ.Ε. προωθεί τις αι¬ 
τήσεις προς τη Συνέλευση η οποία αποφασίζει για τον 
Επιβλέποντα και την Τριμελή Εξεταστική Επιτροπή. 

2. Το θέμα της Διπλωματικής Εργασίας θα πρέπει να 
έχει σαφές ερευνητικό προσανατολισμό συμβατό με τη 
φιλοσοφία του Π.Μ.Σ. 

3. Η αίτηση του μεταπτυχιακού φοιτητή πρέπει να γί¬ 
νει το αργότερο μέχρι το τέλος του πρώτου (1 ου) μήνα 
του τρίτου (3ου) εξαμήνου σπουδών του μεταπτυχια¬ 
κού φοιτητή και εξετάζεται σε επόμενη συνεδρίαση της 
Συνέλευσης του Τμήματος. Εάν δεν υπάρξει μέχρι τότε 
αίτηση του μεταπτυχιακού φοιτητή προς τη Σ.Ε., τότε 
αυτή είναι αρμόδια αυτεπαγγέλτως να εισηγηθεί και η 
Συνέλευση να ορίσει Επιβλέποντα και Τριμελή Εξετα¬ 
στική Επιτροπή. 

4. Αλλαγή των μελών της Τριμελούς Εξεταστική Επι¬ 
τροπής είναι δυνατή με αίτηση του φοιτητή στη Γραμ¬ 
ματεία, για την οποία αποφασίζει η Συνέλευση. 

Ειδικότερα για την αλλαγή Επιβλέποντα, αυτή μπορεί 
να πραγματοποιηθεί μόνο μια φορά με αιτιολογημένη 
αίτηση του φοιτητή στη Συνέλευση. 

5. Για την αλλαγή γνωστικού αντικειμένου της Διπλω¬ 
ματικής Εργασίας αυτό μπορεί να γίνει μια φορά με αί¬ 
τηση του φοιτητή προς τη Σ.Ε. η οποία προωθείται στη 
Συνέλευση που είναι η αρμόδια να αποφασίσει. Αλλα¬ 
γές ως προς το θέμα δίχως να αποτελούν αλλαγές του 
γνωστικού αντικειμένου μπορούν να γίνουν περισσό¬ 
τερες φορές μετά από αίτημα του φοιτητή προς τη Σ.Ε. 
το οποίο προωθείται προς τη Συνέλευση για την τελική 
απόφαση. 

6.0 Επιβλέπων πρέπει να είναι διδάσκων στο Π.Μ.Σ. με 
ερευνητικά ενδιαφέροντα συναφή με το θέμα της Διπλω¬ 
ματικής Εργασίας. Ο Επιβλέπων είναι υπεύθυνος για την 
επίβλεψη και καθοδήγηση της διπλωματικής εργασίας 
του φοιτητή. Παρακολουθεί την πορεία της εργασίας 
του και υποστηρίζει την ερευνητική του προσπάθεια με 
την υπόδειξη συγκεκριμένων κατευθύνσεων έρευνας. 
Ο κάθε Επιβλέπων μπορεί να επιβλέπει συνολικά μέχρι 
έξι (6) Διπλωματικές Εργασίες. Η Διπλωματική Εργασία 
εξετάζεται από την Τριμελή Εξεταστική Επιτροπή σε δη¬ 
μόσια υποστήριξη. 

7. Η Εξεταστική Επιτροπή είναι τριμελής και αποτε- 
λείται από τον Επόπτη καθηγητή και δύο άλλα μέλη, με 
ερευνητικά ενδιαφέροντα συναφή προς το αντικείμενο 

της εργασίας. Από τα δύο αυτά μέλη τουλάχιστον 
το ένα πρέπει να είναι μέλος Δ.Ε.Π. του Τμήματος και 
το άλλο μπορεί να είναι μέλος ΔΕΠ άλλου τμήματος ή 
άλλου ΑΕΙ της Ελλάδος ή της αλλοδαπής ή ερευνητής 
αναγνωρισμένου Ερευνητικού Κέντρου της Ελλάδος ή 
της αλλοδαπής. 

8. Η Διπλωματική Εργασία κατατίθεται το αργότερο 
στο τέλος του τρίτου (3ου) εξαμήνου στην Τριμελή Εξε¬ 
ταστική Επιτροπή και εξετάζεται είτε πριν είτε εντός της 
επερχόμενης εξεταστικής περιόδου. Ο βαθμός της εξέ¬ 
τασης καταχωρείται εντός της εξεταστικής περιόδου. 

9. Ειδικότερα, δύο βδομάδες πριν την εξέταση απο- 
στέλλεται στα μέλη της τριμελούς εξεταστικής επιτροπής 
σε ηλεκτρονική μορφή η τρέχουσα έκδοση του κειμένου 
της Διπλωματικής Εργασίας. Εάν η εργασία δεν έχει ολο¬ 
κληρωθεί ο μεταπτυχιακός φοιτητής οφείλει να ζητήσει 
παράταση από τη Συνέλευση, με βάση τα ισχύοντα του 
παρόντος. 

10. Η υποστήριξη της Διπλωματικής Εργασίας γίνεται 
σε ημερομηνία και ώρα που ορίζεται από τον Επιβλέ- 
ποντα. Μετά το πέρας της δημόσιας υποστήριξης της 
Διπλωματικής Εργασίας, η Τριμελής Εξεταστική Επιτρο¬ 
πή την αξιολογεί και τη βαθμολογεί έχοντας ως κύριο 
κριτήριο την επίτευξη συγκεκριμένων ερευνητικών 
αποτελεσμάτων. Συντάσσεται πρακτικό της εξέτασης, 
το οποίο υπογράφεται από όλα τα μέλη της Τριμελούς 
Εξεταστικής Επιτροπής. 

11. Αν η Διπλωματική Εργασία εγκριθεί, αλλά έχουν γί¬ 
νει σχετικές παρατηρήσεις και υποδείξεις, ο μεταπτυχια¬ 
κός φοιτητής είναι υποχρεωμένος να τις λάβει υπόψη, να 
προβεί στις απαραίτητες τροποποιήσεις και βελτιώσεις 
μέσα στο διάστημα που θα του υποδειχθεί και να κατα¬ 
θέσει την τελική μορφή της στον Επιβλέποντα. Ανάλογα 


με τη μορφή και την έκταση των τροποποιήσεων ή βελτι¬ 
ώσεων, τα μέλη της επιτροπής μπορούν να ζητήσουν νέα 
αξιολόγηση του κειμένου της Διπλωματικής Εργασίας 
ή να εξουσιοδοτήσουν τον Επιβλέποντα να δώσει την 
τελική έγκριση. Μετά τον τελικό έλεγχο της εργασίας, ο 
Επιβλέπων καταθέτει το σχετικό πρακτικό εξέτασης στη 
Γραμματεία του Τμήματος. Ο υποψήφιος υποχρεούται να 
καταθέσει τη Διπλωματική του Εργασία σε ηλεκτρονική 
μορφή στη Βιβλιοθήκη του Πανεπιστημίου. 

12. Αν η Διπλωματική Εργασία δεν εγκριθεί, ο μετα¬ 
πτυχιακός φοιτητής έχει τη δυνατότητα να επιλέξει άλλο 
θέμα, προκειμένου να εκπονήσει νέα εργασία. Η δυνατό¬ 
τητα αυτή παρέχεται για μία και μόνη φορά, αρκεί να μη 
προκαλείται παράταση πέρα των έξι (6) εξαμήνων. Αν ο 
φοιτητής αποτύχει δύο φορές να εγκριθεί η Διπλωματική 
του Εργασία, τότε δεν αποφοιτά από το Π.Μ.Σ., η Σ.Ε. 
ενημερώνει τη Συνέλευση σχετικά η οποία αποφασίζει 
τη διαγραφή του συγκεκριμένου φοιτητή. 

13. Η Διπλωματική Εργασία είναι διαμορφωμένη σε 
χαρτί Α4. Η τυπωμένη επιφάνεια κάθε σελίδας περιλαμ¬ 
βάνει περίπου 500 λέξεις ή 3000 χαρακτήρες. Παρά¬ 
δειγμα της ακριβούς μορφοποίησης της Διπλωματικής 
Εργασίας είναι αναρτημένο στην αντίστοιχη ιστοσελίδα 
του Τμήματος στο Διαδίκτυο σε ηλεκτρονική μορφή. 
Ενδεικτικά η δομή της διπλωματικής εργασίας έχει ως 
εξής: (α) λευκή σελίδα, (β) σελίδα τίτλου και περιεχό¬ 
μενα, (γ) πρόλογος, (δ) εισαγωγή, ε) κύριο σώμα, (στ) 
συμπεράσματα, (ζ) παράρτημα (μη υποχρεωτικό), (η) βι¬ 
βλιογραφία, (θ) ευρετήρια (μη υποχρεωτικό).Το κείμενο 
της διπλωματικής εργασίας παραδίδεται στην τελική του 
μορφή, υποχρεωτικά, σε ηλεκτρονική μορφή (αρχείο Η / 
Υ) τόσο πηγαίου χαρακτήρα (π.χ., ννοιτί άοευιτίθηΐ, Ιθϊθχ 
ΓΜθ 5) όσο και τελικής μορφής (π.χ., ράί αρχείο) καθώς 
και το όποιο λογισμικό αναπτύχθηκε σε πηγαίο κώδικα. 

Άρθρο 15: 

Βαθμολογία 

1. Η επίδοση των μεταπτυχιακών φοιτητών βαθμολο¬ 
γείται με το ίδιο σύστημα που ισχύει και για τον πρώτο 
κύκλο σπουδών - ελάχιστη βαθμολογία το μηδέν (0), 
βάση το πέντε (5), και άριστα το δέκα (10), σε ακέραια 
κλίμακα - και η κάθε βαθμολογία κατατίθεται στη Γραμ¬ 
ματεία του Τμήματος από τον διδάσκοντα. 

2. Οι μέσοι όροι βαθμολογίας υπολογίζονται με συντε¬ 
λεστές βάρους ίσους με τις διδακτικές μονάδες των αντί¬ 
στοιχων μαθημάτων. Ο βαθμός κάθε μαθήματος και της 
Διπλωματικής Εργασίας πολλαπλασιάζεται με τον αριθμό 
των διδακτικών μονάδων που τους αντιστοιχούν και τα 
γινόμενα αυτά αθροίζονται.Το τελικό άθροισμα διαιρείται 
με το σύνολο των διδακτικών μονάδων των μαθημάτων 
και της Διπλωματικής Εργασίας, δηλαδή με τον αριθμό 90. 

Άρθρο 16: 

Προϋποθέσεις για τη λήψη του Π.Μ.Σ. 

1. Μέχρι την καταληκτική ημερομηνία των σπουδών 
του μεταπτυχιακού φοιτητή θα πρέπει να έχει αυτός συ¬ 
γκεντρώσει 60 διδακτικές μονάδες από τα μαθήματα 
των δυο εξαμήνων και 30 επιπλέον διδακτικές μονάδες 

από τη Διπλωματική Εργασία, δηλαδή συνολικά 90 δι¬ 
δακτικές μονάδες. 

2. Μέχρι την καταληκτική ημερομηνία των σπουδών 
του, ο μεταπτυχιακός φοιτητής θα πρέπει να έχει πα- 
ραδώσειστη Γραμματεία του Τμήματος βεβαίωση από 
τη Βιβλιοθήκη του Πανεπιστημίου ότι έχει καταθέσει το 
κείμενο της μεταπτυχιακής Διπλωματικής του Εργασίας 
σε ψηφιακή μορφή. 

3. Μέχρι την καταληκτική ημερομηνία των σπουδών 
του ο Επιβλέπων της Διπλωματικής Εργασίας του φοι¬ 
τητή θα πρέπει να έχει προσκομίσει στη Γραμματεία 
του Τμήματος γραπτή βεβαίωση επιτυχούς υποστήρι¬ 
ξης από τον φοιτητή της Διπλωματικής του Εργασίας, 
υπογεγραμμένη από την Τριμελή Εξεταστική Επιτροπή. 

4. Μέχρι την καταληκτική ημερομηνία των σπουδών 
του, ο μεταπτυχιακός φοιτητής θα πρέπει να έχει παρα- 
δώσει στον Επιβλέποντα αντίγραφο της Διπλωματικής 
Εργασίας σε έντυπη ή/και ψηφιακή μορφή, ανάλογα με 
την απόφαση του Επιβλέποντα. 

Άρθρο 17: 

Παροχές και Υποχρεώσεις φοιτητών του Π.Μ.Σ. 

1. Οι μεταπτυχιακοί φοιτητές του Π.Μ.Σ. δικαιούνται τις 
παροχές που προβλέπει το εκάστοτε ισχύον νομοθετικό 
πλαίσιο. Αν η χρονική διάρκεια των σπουδών του μετα¬ 
πτυχιακού φοιτητή υπερβαίνει τα 4 διδακτικά εξάμηνα 
ο φοιτητής δεν δικαιούται πλέον τις φοιτητικές παροχές 
που ορίζει το παρόν άρθρο. 


2. Οι μεταπτυχιακοί φοιτητές του Π.Μ.Σ. υποχρεούνται 
να προσφέρουν επικουρικό έργο σε διάφορες δραστηρι¬ 
ότητες του Τμήματος όπως είναι επιτήρηση εξετάσεων, 
επιτήρηση εργαστηρίων κ.ά. ανάλογα με απόφαση της 
Συνέλευσης. Υποχρεούνται, επίσης, να συμμετέχουν στη 
διοργάνωση εκδηλώσεων του Τμήματος, όπως συνέ¬ 
δρια, θερινά σχολεία, ομιλίες κ.ά. ανάλογα με απόφαση 
της Συνέλευσης. 

3. Η Συνέλευση του Τμήματος έχει την αρμοδιότητα 
να απονέμει ενδεχόμενες υποτροφίες του Π.Μ.Σ. στους 
εκάστοτε δικαιούχους μεταπτυχιακούς φοιτητές. 

Για νεοεισαγόμενους μεταπτυχιακούς φοιτητές, λαμ- 
βάνεται υπόψη η επίδοσή τους κατά τη διαδικασία εισα¬ 
γωγής τους στο Π.Μ.Σ. 

Άρθρο 18: 

Μεταβατικές διατάξεις 

Για την επίλυση οποιουδήποτε ζητήματος ήθελε προ¬ 
κόψει, ερμηνευτικού ή άλλου, σχετικά με τις μεταπτυ¬ 
χιακές σπουδές, καθώς και για την τροποποίηση του 
παρόντος κανονισμού, αρμόδια να αποφασίσει είναι 
η Συνέλευση του Τμήματος, εκτός από τις περιπτώσεις 
που ορίζει διαφορετικά ο νόμος και οι αποφάσεις της 
Συγκλήτου του Ιονίου Πανεπιστημίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 9 Ιουλίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 

